Κέρστι Κάλιουλαϊντ

Η Κέρστι Κάλιουλαϊντ (Kersti Kaljulaid, [ˈkersti ˈkɑljulɑid], γεννηθείσα στις 30 Δεκεμβρίου 1969) είναι Εσθονή πολιτικός, που υπηρέτησε ως η 5η Πρόεδρος της Εσθονίας, με θητεία από τις 10 Οκτωβρίου 2016 έως τις 11 Οκτωβρίου 2021. Είναι η πρώτη γυναίκα Πρόεδρος της Εσθονίας από τότε που η χώρα κήρυξε την ανεξαρτησία της το 1918, καθώς και η νεότερος κάτοχος της θέσης, με ηλικία 46 ετών.

Η Κάλιουλαϊντ είναι πρώην δημόσια υπάλληλος, που υπηρετούσε ως Εσθονή εκπρόσωπος στο Ευρωπαϊκό Ελεγκτικό Συνέδριο, από το 2004 μέχρι το 2016. Μετά από αρκετούς γύρους στις Εσθονικές προεδρικές εκλογές του 2016 που κατέληξαν σε αποτυχία, προτάθηκε από την πλειοψηφία των κοινοβουλευτικών κομμάτων ως κοινή υποψήφιος για Πρόεδρος της Εσθονίας. Κέρδισε τις εκλογές με 81 ψήφους υπέρ και 17 απέχοντες.Kersti Kaljulaid sai 81 häälega uueks Eesti presidendiks ERR, 3 Οκτωβρίου 2016 (στα εσθονικά). 

 Βιογραφία 

 Εκπαίδευση 
Το 1987, η Κάλιουλαϊντ αποφοίτησε από το 44ο Δευτεροβάθμιο Σχολείο του Τάλιν.Tallinna Mustamäe Gümnaasiumi vilistlased (στα εσθονικά).  Κατά τη διάρκεια των σπουδών της εκεί, ήταν μέλος του Μαθητικού Επιστημονικού Συλλόγου, με ειδικότητα στην ορνιθολογία.Kaljulaid, K. (1986) Vainurästa (Turdus ilacius) pesitsusbioloogiast Eestis.  Το 1992 αποφοίτησε από το Πανεπιστήμιο του Tartu cum laude ως βιολόγος. Το 2001 αποφοίτησε από το Πανεπιστήμιο του Tartu με μεταπτυχιακό στη διοίκηση επιχειρήσεων.Kersti Kaljulaid – elu Euroopas, kodu Eestis  Postimees, 7 May 2011. Η διπλωματική της εργασία είχε τίτλο "Riigi poolt asutatud sihtasutuste juhtimissüsteemi täiustamine" (Η βελτίωση του συστήματος διαχείρισης των κρατικών ιδρυμάτων).Kersti Kaljulaid.

 Επαγγελματική σταδιοδρομία 
Από το 1996 έως το 1997 η Κάλιουλαϊντ ήταν διευθύντρια πωλήσεων στην κρατική τηλεπικοινωνιακή επιχείρηση Eesti Telefon και από το 1997 έως το 1998 project manager στη Hoiupanga Investeeringute AS. Από το 1998 έως το 1999 εργάστηκε στο τμήμα επενδυτικής τραπεζικής της Hansapank. Από το 1999 έως το 2002, η Κάλιουλαϊντ εργάστηκε ως οικονομική σύμβουλος του Εσθονού πρωθυπουργού Μαρτ Λάαρ.Kes on Kersti Kaljulaid?  Από το 2002 έως το 2004, ήταν διευθύντρια του εργοστάσιου παραγωγής ενέργειας Iru, θυγατρικού της κρατικής ενεργειακής επιχείρησης Eesti Energia.ETIS (στα εσθονικά) Ήταν η πρώτη γυναίκα που διοίκησε ένα εργοστάσιο ενέργειας στην Εσθονία.

Το 2004, όταν η Εσθονία εντάχθηκε στην Ευρωπαϊκή Ένωση, η Κάλιουλαϊντ διορίστηκε ο εκπρόσωπος της χώρας στο Ευρωπαϊκό Ελεγκτικό Συνέδριο.Former European auditor Kersti Kaljulaid elected president of Estonia Estonian World, 2 Οκτωβρίου 2016.  Από το 2011, η Κάλιουλαϊντ ήταν η πρόεδρος του διοικητικού συμβουλίου του Πανεπιστημίου του Τάρτου.Tartu Ülikooli nõukogu esimeheks sai Kersti Kaljulaid , University of Tartu's press release, 2011 (στα εσθονικά).

 Πολιτική σταδιοδρομία 
μικρογραφία|Κέρστι Κάλιουλαϊντ (2016)
Η Κάλιουλαϊντ προσδιορίζει τον εαυτό της ως φιλελεύθερη συντηρητική.Otti Eylandt, Kersti Kaljulaid: inimestega tuleb rääkida – igal pool toimib Eesti Päevaleht, 29 September 2016 (στα εσθονικά).  Έχει μιλήσει για υποστήριξη της ισχυρής κοινωνίας των πολιτών με λιγότερη κρατική παρέμβαση, ενώ θέτει ως υψηλής σημασίας τη βοήθεια σε όσους έχουν ανάγκη.Kersti Kaljulaid: pagulasküsimuses on vaja julgust nagu iseseisvuse taastamise ajal  Postimees, 9 September 2015 (στα εσθονικά). Έχει φιλελεύθερες απόψεις για κοινωνικά ζητήματα όπως τα δικαιώματα LGBT και τη μετανάστευση. Έχει συχνά δημοσιεύσει άρθρα γνώμης στα εσθονικά ΜΜΕ, σχετικά με τη θέση της Εσθονίας στην Ευρωπαϊκή Ένωση και για κοινωνικά και οικονομικά θέματα. Επιπλέον, είναι τακτική συνομιλήτρια σε εκπομπές πολιτικής ανάλυσης του Ραδιόφωνο Kuku, π.χ. στην "Keskpäevatund".Eurominutid kuku.postimees.ee. 

Από το 2001 έως το 2004, ήταν μέλος του πολιτικού κόμματος Isamaaliit (Πατριωτική Ένωση), πρόδρομο της σημερινής Isamaa ja Res Publica Liit, IRL,Estonian Business Register  (στα εσθονικά) ωστόσο, δεν συμμετείχε στις εκλογές.

Καθώς η θητεία της Κάλιουλαϊντ ως μέλος του Ευρωπαϊκού Ελεγκτικού Συνεδρίου επρόκειτο να λήξει στις 7 Μαΐου 2016, επιβεβαιώθηκε ως η επόμενη επικεφαλής του Κέντρου Μελετών Πολιτικής PRAXIS, το Νοέμβριο του 2015. Αν και η εσθονική κυβέρνηση θα έπρεπε να προτείνει την αντικατάστασή της από τις 7 Φεβρουαρίου 2016, ακόμα δεν είχε καταφέρει να το πράξει μέχρι το τέλος της θητείας της, οπότε παρέμεινε στην θέση της.Praxist valiti juhtima Kersti Kaljulaid  UT, November 2015 (στα εσθονικά).Kersti Kaljulaiu ametiaeg Euroopa Kontrollikojas lõppes, kuid ta jääb valitsuse otsustamatuse tõttu ametisse ega saa asuda Praxise juhiks Delfi, 6 May 2016 (στα εσθονικά). Kaljulaid: viivitus teeb kontrollikoja töö keerulisemaks, kuid tuleme toime  BNS/Postimees, 29 April 2016 (στα εσθονικά).

Στις 19 Σεπτεμβρίου 2016, το πρόσφατα ιδρυμένο Συμβουλευτικό Σώμα Παρακολούθησης της Ανάπτυξης στην Καγκελαρία του Κοινοβούλιου της Εσθονίας ψήφισε την Κάλιουλαϊντ να είναι η πρόεδρός του.Arenguseire nõukoja esimeheks valiti Kersti Kaljulaid Estonian National Broadcasting (ERR), 19 June 2016 (στα εσθονικά). 

Μετά από αρκετούς αποτυχημένους γύρους στις Εσθονικές προεδρικές εκλογές τον Αύγουστο και Σεπτέμβριο του 2016, το Συμβούλιο των Πρεσβυτέρων του Εσθονικού Κοινοβουλίου, το οποίο περιλαμβάνει εκπροσώπους όλων των κοινοβουλευτικών κομμάτων, ζήτησε τη συγκατάθεση της Κάλιουλαϊντ και, στη συνέχεια, την πρότεινε ως τη μόνη πιθανή προεδρική υποψήφιο ενώπιον των μελών του κοινοβουλίου στις 3 Οκτωβρίου 2016. Η υποψηφιότητά της είχε καταχωρηθεί επίσημα στις 30 Σεπτεμβρίου."FOTOD ja VIDEO | Vanematekogu tegi ettepaneku esitada presidendikandidaadiks Kersti Kaljulaid" Estonian National Broadcasting (ERR), 27 September 2016 (στα εσθονικά).  Ο Πρόεδρος της Βουλής Eiki Nestor δήλωσε ότι η Κάλιουλαϊντ έχει τις απαιτούμενες 68 ψήφους από τα 101 μέλη του κοινοβουλίου, αλλά ο ακριβής αριθμός έμενε να επιβεβαιωθεί.Estonia: Parlt parties voice support of Kaljulaid's candidacy BNS/The Baltic Times, 28 September 2016.  Τελικά η υποψηφιότητά της υποστηρίχθηκε από 90 βουλευτές.В поддержку кандидатуры Керсти Кальюлайд было собрано 90 подписей BNS/Postimees, 30 September 2016 (in Russian).  Κέρδισε τις εκλογές με 81 ψήφους υπέρ και 17 αποχές και καμία ψήφο κατά, ενώ το μόνο κοινοβουλευτικό κόμμα που είχε δηλώσει δημοσίως ότι δεν θα την υποστήριζε ήταν το EKRE το οποίο είχε μόνο 7 ψήφους.EKRE ei ole muutnud Kaljulaidi suhtes meelt ja oma hääli talle ei anna  Postimees, 3 Οκτωβρίου 2016 (στα εσθονικά).

Η κύρια επανειλημμένη ένσταση κατά της υποψηφιότητάς της από τα μέσα ενημέρωσης, καθώς και από πολιτικούς και δημοσκοπήσεις ήταν ότι ήταν σχετικά άγνωστη, σε σύγκριση με τους υποψηφίους που συμμετείχαν στην προεκλογική περίοδο.DELFI TÄNAVAKÜSITLUS: Kui tuntud on Kersti Kaljulaid rahva seas? Kaljulaiust: rahvale tundmatu inimene, kelle nimegagi eksitakse  Postimees, 28 September 2015 (στα εσθονικά).JANEK MÄGGI: Eestile otsiti presidenti justkui personalifirma kaudu  Pealinn, 3 Οκτωβρίου 2015 (στα εσθονικά). Αντιμετώπισε τις ενστάσεις με δημόσια επιστολή και κατά τη διάρκεια αρκετών συνεντεύξεων, υποσχόμενη να γίνει ορατή σε όλη τη χώρα, επισκεπτόμενη διάφορες περιοχές και να μιλάει με τους ανθρώπους άμεσα.Kersti Kaljulaid: minu kiri kõigile Eestimaa inimestele  Postimees, 29 September 2015 (στα εσθονικά).

Το 2020 ήταν ανάμεσα στους 10 υποψήφιους για τη θέση του Γενικού Γραμματέα του ΟΟΣΑ.

 Βραβεία 
 Το 2009, το Ευρωπαϊκό Κίνημα Εσθονία απένεμε στην Κάλιουλαϊντ τον τίτλο Ευρωπαίος της Χρονιάς.Aasta eurooplaseks valiti Kersti Kaljulaid  BNS/Postimees, 9 May 2009 (στα εσθονικά).
 Το 2014, το Ίδρυμα Ανοιχτή Εσθονία της απένειμε το Βραβείο Ενότητας για τις αναλύσεις και τα σχόλιά της που εξηγούν τη λειτουργία της Ευρωπαϊκής Ένωσης στο εσθονικό κοινό.The Unity Award , Open Estonian Foundation (στα εσθονικά).

 Προσωπική ζωή 
Η Κάλιουλαϊντ έχει μια κόρη και ένα γιο από τον πρώτο γάμο της. Είναι, επίσης, γιαγιά.Kersti Kaljulaid ujub presidendiakvaariumis üksinda: nad on kõik mu seljataga olemas, mu perekond Delfi, 28 September 2016 (στα εσθονικά).  Ο δεύτερος σύζυγος της Κάλιουλαϊντ είναι ο Georgi-Rene Maksimovski, και έχουν δύο γιους.Kes on Kersti Kaljulaiu salapärane abikaasa Georgi-Rene Maksimovski? Õhtuleht, 29 September 2016 (στα εσθονικά). TTÜ lõpetajad 1918–2006, Tallinn Technical University (στα εσθονικά). 

Ο ετεροθαλής αδελφός της Κάλιουλαϊντ, πολιτικός του Εσθονικού Κεντρώου Κόμματος Ράιμοντ Κάλιουλαϊντ, είναι ο επικεφαλής του διαμερίσματος Põhja-Tallinn στην πρωτεύουσα της Εσθονίας, Τάλιν.Ühe perekonna tähtis nädal: Eesti uueks presidendiks võib saada äsja abielu lahutanud Raimond Kaljulaiu poolõde Delfi, 27. september 2016 (στα εσθονικά). 

 Παραπομπές 

 Εξωτερικοί σύνδεσμοι 

 Estonia: Parlt parties voice support of Kaljulaid's candidacy BNS/The Baltic Times, 2016-09-28
 Kaljulaiu seadsid presidendikandidaadiks 90 riigikogu liiget

Κατηγορία:Πρόεδροι της Εσθονίας